Μεσσήνη (Ιταλία)

Η **Μεσσήνη** (, , , αρχαία ελληνικά *Μεσσήνη*) είναι η πρωτεύουσα της Μητροπολιτικής πόλης της Μεσσίνας στη βόρεια Σικελία, που αντικατέστησε την ιταλική επαρχία της Μεσσίνας με διοικητική μεταρρύθμιση (15 Αυγούστου 2015). Αποτελεί την τρίτη μεγαλύτερη πόλη στη Σικελία και την 13η σε ολόκληρη την Ιταλία με περισσότερους από 218.000 κατοίκους που μαζί με τα προάστια φτάνουν τους 650.000.
Βρίσκεται στο βορεινότερο άκρο του νησιού στο Στενό της Μεσσήνης απέναντι από το Ρήγιο στην Ιταλική Περιφέρεια Καλαβρία. Η Ευρωπαϊκή Στατιστική Υπηρεσία την κατατάσσει στις Ευρύτερες αστικές περιοχές με μητροπολιτικό πληθυσμό 277.584 κατοίκους (2014).

Οι κύριες οικονομικές πηγές της πόλης είναι η κρουαζιέρα, ο τουρισμός, το εμπόριο και η γεωργία με λεμονιές, πορτοκαλιές, μανταρινιές και ελαιώνες. Η πόλη έχει Ρωμαϊκή Καθολική επισκοπή, είναι έδρα αρχιμανδρίτη από το 1548 και φιλοξενεί Διεθνή Έκθεση. Το Πανεπιστήμιο της Μεσσήνης ίδρυσε το 1548 ο Ιγνάτιος Λογιόλα. Η Μεσσήνη έχει ελαφρύ σιδηροδρομικό σύστημα που μπήκε για πρώτη φορά σε λειτουργία στις 3 Απριλίου 2003, έχει συνολικό μήκος 7,7 χιλιόμετρα και συνδέει τον σιδηροδρομικό σταθμό με το κέντρο της πόλης και το λιμάνι. Η Μεσσήνη έχει ισχυρή Ελληνική κοινότητα που είναι αναγνωρισμένη επίσημα.

thumb|250px|left|Σημαία Ελληνικής μειονότητας Μεσσήνης

## Ιστορία
### Αρχαιότητα
Η Μεσσήνη ιδρύθηκε τον 8ο αιώνα π.χ. με Έλληνες εποίκους από τη Χαλκίδα, το αρχικό της όνομα ήταν *Ζάγκλη* που μεταφράζεται ως «δρεπάνι» λόγω του σχήματος που έχει το λιμάνι της. Ένα προάστιο που βρίσκεται στα Στενά της Μεσσήνης ονομάζεται ακόμα και σήμερα «Σκαλέτα Ζαγκλέα». Στις αρχές του 5ου αιώνα π.χ. ο Αναξίλαος έδωσε στην πόλη το όνομα *"Μεσσήνη"* για να τιμήσει την ιδιαίτερη πατρίδα του Μεσσηνία. Η Καρχηδόνα λεηλάτησε την πόλη (397 π.Χ.) αλλά σύντομα την ανακατέλαβε ο Διονύσιος ο Πρεσβύτερος.

Οι Μαμερτίνοι κατέκτησαν τη Μεσσήνη (288 π.Χ.), δολοφόνησαν όλους τους άντρες και πήραν τις γυναίκες για συζύγους, οι Μαμερτίνοι έκαναν την πόλη βάση για να κατακτήσουν την υπόλοιπη Σικελία όπου κυριαρχούσαν οι Συρακούσες. Ο Ιέρων Β΄ των Συρακουσών νίκησε τους Μαμερτίνους και πολιόρκησε τη Μεσσήνη, οι Καρχηδόνιοι υποστήριξαν τους Μαμερτίνους λόγω της διαμάχης που είχαν με τους Συρακούσιους για την κυριαρχία στη Σικελία. Ο Ιέρων Β΄ επιτέθηκε για δεύτερη φορά (264 π.Χ.), οι Μαμερτίνοι ζήτησαν βοήθεια από τη Ρωμαϊκή δημοκρατία και πρότειναν συμμαχία. Οι Ρωμαίοι αρχικά αρνήθηκαν αλλά κατόπιν άλλαξαν γνώμη επειδή είδαν ότι οι Μαμερτίνοι ήταν ανάχωμα στο πέρασαμα των Καρχηδονίων στην Ιταλική χερσόνησο. Όταν έληξε ο Α΄ Καρχηδονιακός Πόλεμος οι Μαμερτίνοι ήταν σύμμαχοι των Ρωμαίων, οι οποίοι για πρώτη φορά στην ιστορία μετέφεραν τα στρατεύματα τους έξω από την Ιταλική χερσόνησο. Στη Ρωμαϊκή αυτοκρατορία η Μεσσήνη απέκτησε έναν μεγάλο φάρο· τη χρησιμοποίησε δε ο Σέξτος Πομπήιος ως βάση για να κηρύξει τον πόλεμο στον Οκταβιανό Αύγουστο.

### Μεσαίωνας
Όταν έπεσε η Δυτική Ρωμαϊκή Αυτοκρατορία την πόλη κατέλαβαν οι Γότθοι (476), η Βυζαντινή αυτοκρατορία (535), οι Άραβες (842) και οι Νορμανδοί αδελφοί από τον Οίκο των Ωτβίλ Ροβέρτος Γυισκάρδος και Ρογήρος Α΄ της Σικελίας. Ο Ριχάρδος ο Λεοντόκαρδος σταμάτησε στη Μεσσήνη στην πορεία του για τους Αγίους Τόπους στην Γ΄ Σταυροφορία, κατέλαβε την πόλη μετά από διαφωνία που είχε με τον γαμπρό του Γουλιέλμο τον Καλό, που είχε νυμφευθεί την αδελφή του Ιωάννα της Αγγλίας σχετικά με την προίκα της. Ο Ορλάνδος της Αραγονίας, νόθος γιος του Φρειδερίκου Β΄ της Σικελίας διορίστηκε κυβερνήτης της Μεσσήνης (1345). Η Μεσσήνη ήταν το πρώτο λιμάνι από το οποίο η Μαύρη πανώλη μπήκε στην Ευρώπη· τη μετέφεραν γενοβέζικα πλοία από την Κριμαία. Ο Ιγνάτιος Λογιόλα ίδρυσε στην πόλη το πρώτο Κολέγιο (1548) που εξελίχθηκε στο μετέπειτα *Πανεπιστήμιο της Μεσσήνης*.

Τα χριστιανικά στρατεύματα που νίκησαν την Οθωμανική αυτοκρατορία στη Ναυμαχία της Ναυπάκτου (1571) αναχώρησαν για τη Μεσσήνη, ο Ισπανός συγγραφέας Μιγέλ δε Θερβάντες που συμμετείχε στη μάχη και είχε τραυματιστεί έμεινε κάποιο διάστημα στο νοσοκομείο της πόλης. Στις αρχές του 17ου αιώνα υπό ισπανική κατοχή ήταν μία από τις ισχυρότερες πόλεις στην Ευρώπη αλλά επαναστάτησε (1674). Παρέμεινε για κάποιο διάστημα ανεξάρτητη αλλά μετά τη Συνθήκη στο Ναϊμέχεν επανήλθε στον Οίκο των Βουρβόνων που τη λεηλάτησαν, ενώ το Πανεπιστήμιο και το Κοινοβούλιο της Μεσσήνης έχασαν όλα τα προνόμιά τους. Οι Ισπανοί έκτισαν κάστρο και ο πληθυσμός γνώρισε μεγάλη παρακμή: επιδημία πανώλης θανάτωσε 48.000 ανθρώπους (1743).

### Νεότερα χρόνια
Ισχυρός σεισμός ισοπέδωσε τη Μεσσήνη (1783) και χρειάστηκε να περάσουν πολλές δεκαετίες για να επανέλθει στη φυσιολογική ζωή· ήταν από τις πρώτες πόλεις όπου ξέσπασε η επανάσταση για την Ιταλική Ενοποίηση (1847) αλλά οι Βουρβόνοι την κατέστειλαν εύκολα. Τα στρατεύματα του Τζουζέπε Γκαριμπάλντι μπήκαν στη Μεσσήνη (1860) και η πόλη, μαζί με ολόκληρη τη Σικελία, ενώθηκε με το Βασίλειο της Ιταλίας (1861). Ο Τζιουζέπε Ματσίνι, σημαντική μορφή της Ιταλικής ενοποίησης, καταγόταν από τη Μεσσήνη και είχε εκλεγεί βουλευτής στο Κοινοβούλιο της πόλης (1866). Ένας άλλος ισχυρός σεισμός κατέστρεψε την πόλη (16 Νοεμβρίου 1894), ενώ στις αρχές του 20ού αιώνα ισχυρός σεισμός και τσουνάμι θανάτωσαν 75 έως 200 χιλιάδες ανθρώπους (28 Δεκεμβρίου 1908) στον πλέον πολύνεκρο σεισμό στην ευρωπαϊκή ιστορία. Η πόλη οικοδομήθηκε ξανά τα επόμενα έτη. Η Μεσσήνη δέχθηκε σκληρούς βομβαρδισμούς από τις Συμμαχικές Δυνάμεις κατά τη διάρκεια του Β΄ Παγκοσμίου Πολέμου (1943). Αποζημιώθηκε με το «Χρυσό Μετάλλιο Στρατιωτικής Τιμής» που τη βοήθησε στις προσπάθειές της για ανασυγκρότηση. Τον Ιούνιο του 1955 έγινε εκεί η διάσκεψη των Υπουργών Εξωτερικών της Δυτικής Ευρώπης πριν από την ίδρυση της Ευρωπαϊκής Οικονομικής Κοινότητας.

## Γεννημένοι στη Μεσσήνη
* Αντόλφο Τσέλι, 1922-1986, ηθοποιός
* Άννα Κανάκη, 1962, Μις Ιταλία 1977

thumb|450px|left|Μεσσήνη

## Παραπομπές


## Εξωτερικοί σύνδεσμοι

* Δήμος της Μεσσίνας  
* Επίσημη ιστοσελίδα της πόλης  
* Πανεπιστήμιο της πόλης  
* Επαρχία Μεσσίνας 
* EUROSTAT
* Επαρχία της Μεσσήνης
* Τέσσερεις επιδημίες μαύρης πανώλης


Μεσσηνη
Μεσσηνη
Μεσσηνη
Κατηγορία:Μητροπολιτική πόλη της Μεσσίνας